Νοσολογικές οντότητες που χαρακτηρίζονται από υπερπλασία πλασματοκυττάρων και έχουν σημειολογία και συμπτωματολογία στη στοματογναθοπροσωπική περιοχή:
Creators: name: Ελευθερίου, Άννα Νικολάου
Publisher: name: Aristotle University of Thessaloniki
Year: 2012
Subjects: Πλασματοκύτταρα
Μονοκλωνικότητα
Πολυκλωνικότητα
Plasma cells
Monoclonality
Polyclonality

description: Εισαγωγή: Είναι γνωστό ότι τα «πλασματοκύτταρα» ευθύνονται για την παραγωγή και έκκριση αντισωμάτων (χυμική ανοσία) και, ως αμυντικά κύτταρα, συμβάλλουν στη διατήρηση της στοματικής υγείας. Συναθροίσεις πλασματοκυττάρων απαντώνται σε νόσους των περιοδοντικών ιστών, σε παθολογικές καταστάσεις των βλεννογόνων της στοματογναθοπροσωπικής περιοχής (π.χ. σύφιλη, καντιντίαση) καθώς και σε εξαιρετικά σπάνιες νοσολογικές οντότητες, που ενδέχεται να εκδηλωθούν στη συγκεκριμένη περιοχή, και διακρίνονται -σε ιστοπαθολογικό επίπεδο- βάσει της υπερπαραγωγής ώριμων, πολυκλωνικών πλασματοκυττάρων (καλοήθεις νόσοι) (π.χ. πλασματοκυτταρική βλεννογονίτιδα-χειλίτιδα-ουλίτιδα, πλασματοκυτταρικό κοκκίωμα) ή άτυπων, μονοκλωνικών πλασματοκυττάρων (κακοήθεις νόσοι) (π.χ. πολλαπλό μυέλωμα, εξωμυελικό ή μυελικό πλασμοκύτωμα, μακροσφαιριναιμία Waldenström). Σκοπός: Η αναδρομική κλινική μελέτη–παρουσίαση των περιπτώσεων των νοσολογικών οντοτήτων, που χαρακτηρίζονται από υπερπλασία πλασματοκυττάρων και εκδήλωση σημειολογίας-συμπτωματολογίας στη στοματογναθοπροσωπική περιοχή, από το αρχείο της Κλινικής Στοματολογίας της Οδοντιατρικής Σχολής του Α.Π.Θ. για το χρονικό διάστημα 1990-2010. Ασθενείς και Μέθοδος: Στη μελέτη συμπεριλήφθησαν 12 ασθενείς, οι οποίοι προσήλθαν και εξετάστηκαν στην Κλινική Στοματολογίας της Οδοντιατρικής Σχολής του Α.Π.Θ κατά τη χρονική περίοδο 1990-2010, και εκδήλωσαν στη στοματογναθοπροσωπική περιοχή νοσολογικές οντότητες που χαρακτηρίζονται από ιστική πλασμοκυτταρική διήθηση, όπως προέκυψε από την εξής διαδικασία: λήψη ιατρικού ιστορικού, κλινική εξέταση, βιοψία δειγμάτων βλεννογόνου στόματος (χρώση αιματοξυλίνης-ηωσίνης). Η παρατήρηση, σε ιστοπαθολογικό επίπεδο, της πυκνής διήθησης του χορίου με πλασματοκύτταρα επέβαλλε μετέπειτα την εφαρμογή ανοσοϊστοχημικών μεθόδων προκειμένου να εξακριβωθεί η πολυκλωνική ή η μονοκλωνική φύση των πλασματοκυττάρων (πολυκλωνικότητα- μονοκλωνικότητα). Αποτελέσματα: Επί του συνόλου των 12 ασθενών, οι 10 περιπτώσεις αφορούσαν στην εκδήλωση νόσων, που χαρακτηρίζονταν από πολυκλωνικότητα (καλοήθεις), ενώ σε 2 περιπτώσεις, οι νόσοι χαρακτηρίζονταν από την μονοκλωνική παραγωγή πλασματοκυττάρων(κακοήθεις). Συγκεκριμένα, σε 9 ασθενείς (γυναίκες) διεγνώσθη «πλασματοκυτταρική ουλίτιδα» και 1 ασθενής (άνδρας) διεγνώσθη με «πλασματοκυτταρική στοματίτιδα» (βλάβες σε άνω χείλος και ούλα). Το εύρος ηλικίας των 10 ασθενών κυμαινόταν από τα 49-70 έτη (ΜΟ: 62 έτη). Όπως προαναφέρθηκε, 2 ασθενείς εκδήλωσαν κακοήθεις νοσολογικές οντότητες: «μονήρες εξωμυελικό πλασμοκύτωμα» στην υπερώα και «μονήρες μυελικό πλασμοκύτωμα» στην κάτω γνάθο. Οι ασθενείς ήταν άρρενες, 43 και 50 ετών αντίστοιχα, ενώ αμφότεροι έπασχαν από 10ετίας από AIDS. Συμπεράσματα: Σύμφωνα με τη διεθνή βιβλιογραφία, οι νοσολογικές οντότητες που χαρακτηρίζονται είτε από την πολυκλωνική είτε από τη μονοκλωνική παραγωγή πλασματοκυττάρων, με σημειολογία στη στοματογναθοπροσωπική περιοχή, είναι σπάνιες. Τα ευρήματα της παρούσας διπλωματικής διατριβής συνάδουν με τα δεδομένα της βιβλιογραφίας, καθώς στο υπό μελέτη χρονικό διάστημα των 20 ετών (1990-2010) μόλις 12 περιπτώσεις ασθενών καταγράφηκαν στα αρχεία της Κλινικής Στοματολογίας της Οδοντιατρικής Σχολής του Α.Π.Θ. Παρόλα αυτά, ο Στοματολόγος οφείλει να έχει υπόψιν του την πιθανότητα εκδήλωσης των συγκεκριμένων οντοτήτων και να είναι ικανός για σωστή διάγνωση και θεραπεία.
description: Introduction: It is well known that “plasmocytes” are responsible for the production and secretion of antibodies (humoral immunity) and, as defensive cells, contribute to the maintenance of oral health. Aggregations of plasmocytes are noted in periodontal diseases, in pathological conditions of the mucous membranes of maxillofacial area (i.e syphilis, candidiasis) as well as in extremely rare nosological entities, that may appear at the maxillofacial area, and are histopathologically divided according to the overproduction of mature, polyclonal plasmocytes ( benign diseases) (i.e plasma cell mucositis – cheilitis - gingivitis, plasma cell granuloma) or immature, monoclonal plasmocytes (malignant diseases) (i.e multiple myeloma, extramedullary plasmacytoma, solitary plasmacytoma of the bone, Waldenström’s macroglobulinemia). Aim: The retrospective clinical study – presentation of case reports of nosological entities, which are characterized by plasma cell hyperplasia and manifestation of semiology and symptomatology at the maxillofacial region, according to the archives of the Department of Oral Medicine and Oral Pathology for the time period of 1990-2010. Patients and Method: Twelve patients were included in this study. These patients were examined at the Clinic of the Department of Oral Medicine and Oral Pathology during 1990-2010 and manifested nosological entities at the maxillofacial area which are characterized by tissue plasma cell infiltration, according to the following procedure: medical history, clinical examination, biopsy of specimen of the oral mucosa (hematoxylin-eosin stain). The histopathological observation of the dense plasma cell infiltration of the submucosa imposed afterwards the application of immunohistochemical methods in order to determine the polyclonal or monoclonal origin of the plasma cell population (polyclonality-monoclonality). Results: From the total of 12 patients, 10 cases were related to the manifestation of diseases, which were characterized by polyclonality (benign), while in 2 cases the diseases were characterized by the monoclonal plasma cell production (malignant). In particular, 9 patients (female) were diagnosed with “plasma cell gingivitis” and 1 patient (male) was diagnosed with “plasma cell stomatitis” (lesions in upper lip and gums). The 10 patients had an age range of 49-70 years (Mean: 62 years). As was early mentioned, 2 patients manifested malignant nosological entities: a “solitary extramedullary plasmacytoma” of the palate and a “solitary plasmacytoma of the bone” in the lower jaw. The patients were male, 43 and 50 years old respectively, and both suffered from AIDS for the last 10 years. Conclusions: According to the literature, nosological entities characterized by the polyclonal or the monoclonal production of plasma cells, expressing semiology at the maxillofacial region, are rare. The results of the present diplomatic thesis are in accordance with the data of the literature, as in the under study time of 20 years (1990-2010) only 12 case reports were found at the archives of the Department of Oral Medicine and Oral Pathology of the Dental School of A.U.TH. Nevertheless, the Oral Pathologist should keep in mind the possibility of the particular entities’ manifestation and be capable of the appropriate diagnosis and treatment.